Billy Graham

William Franklin «Billy» Graham jr. (født 7. november 1918 nær Charlotte i Nord-Carolina i USA, død 21. februar 2018 i Montreat i Nord-Carolina) var en amerikansk baptistpastor og internasjonal kristen forkynner.
Graham var verdenskjent for sine evangeliseringskampanjer med forkynnelse av det kristne evangeliet. Det antas at omtrent 230 millioner mennesker gjennom årene har deltatt på Grahams vekkelsesmøter. Det mest sentrale i hans forkynnelse var alltid det enkle, evangeliske, kristne frelsesbudskapet. Sammen med teologen John Stott anses Graham som den verdensomspennende Lausannebevegelsens far. Lausannebevegelsen startet med en kampanje i den sveitsiske byen Lausanne i 1974, og har et stort fokus på global misjon og evangelisering.
Graham mottok den høyeste utmerkelse en sivil USA-borger kan få, The Congressional Gold Medal.


== Livshistorien ==
Billy Graham var sønn av Morrow Coffey Graham og Frank Graham. I oppveksten gikk familien Graham i Associate Reformed Presbyterian Church, men under en serie med vekkelsesmøter med Mordecai Ham, søkte Graham til sørstatsbaptistene i 1934.
I 1936 flyttet Graham hjemmefra for å studere, og i 1939 ble han ordinert til pastor i Southern Baptist Convention. Under studiet ved Wheaton College, møtte han medstudenten Ruth McCue Bell, som han senere giftet seg med 13. august 1943. Ruth døde 14. juni 2007. De fikk to sønner og tre døtre. Franklin Graham, har overtatt sin fars lederplass i Billy Graham Evangelistic Association. Datteren Anne Graham Lotz, har etablert og leder AnGeL Ministries, i Norge kjent som «jesuskvinner».
Graham har samtalt med, gitt råd og bedt for presidenter i Det hvite hus.
Det er flere anekdotiske fortellinger knyttet til Graham og hans forhold til politikk. En av dem går ut på at han i 1952 skal ha vurdert å stille til det amerikanske presidentvalget. Men da skal Ruth ha sagt: «Jeg tror ikke det amerikanske folket vil stemme på en skilt presidentkandidat, og hvis du forlater tjenesten for politikken, vil du garantert få en skilsmisse i hendene.»Alle amerikanske presidenter fra Harry Truman av har møtt Graham. President Obama besøkte ham i april 2010, og beskrev møtet som en sterk opplevelse. Tidlig på 1970-tallet hadde Graham nær kontakt republikaneren Nixon. Forbindelsen endte med at Graham følte seg utnyttet og dypt såret over løgnene fra en mann som Graham hadde ansett som moralsk høyverdig. Graham tok deretter lenge avstand fra politikk, og konsentrerte seg om forkynnelse i stedet. I 2012 knyttet Graham, som det meste av livet har stått registrert som demokrat, nær kontakt til den republikanske presidentkandidaten Mitt Romney.
 


== Billy Graham Evangelistic Association ==

Graham har drevet kristen forkynnelse på bred front. Han grunnla i 1950 Billy Graham Evangelistic Association, forkortet BGEA Ministries, med hovedkontor i Minneapolis (i dag i Charlotte, North Carolina).
Han drev forkynnelse gjennom Hour of Decision, et ukentlig program på radio, som ble sendt i over 50 år. Han hadde også TV-program om misjon som ble sendt regelmessig over hele USA og Canada.
My Answer («Mitt svar») var Grahams avisspalte trykket i flere aviser over hele USA.
Tidsskriftet Decision («Bestemmelse») var organ for organisasjonen Billy Graham Evangelistic Association.
Graham grunnla dessuten Christianity Today i 1956, der den første redaktøren var Carl F. H. Henry.
Passageway.org er BGEAs internettside for tenåringer.
World Wide Pictures er et selskap for produksjon og distribusjon.


=== «Korstog» ===
I 1949 ledet Graham et «korstog», en stor, kristen møtekampanje, i Los Angeles. Møtene var annonsert til tre uker, men de varte i åtte uker. Dette ble et internasjonalt gjennombrudd for Graham.
I 1957 ble Martin Luther King invitert av Graham til å delta i et av hans «korstog» i New York. Dette til tross for raseskillet i USA på den tiden.
I 1989 ble Graham den første kristne forkynner som talte bak jernteppet, etter den andre verdenskrig. Dette skjedde i Budapest. Graham hadde også store møter i Moskva og er en av få kristne som har fått tale i det strengt kommunistiske Nord-Korea i 1992. Han har talt i Beijing i 1993 og i Sør-Afrika under apartheid.
I 2006 holdt 87 år gamle Graham en tale for 1 000 pastorer under en konferanse i New Orleans. Dette var hans siste kjente tale.
Graham levde de siste årene tilbaketrukket i Montreat i Nord-Carolina. Hans kone Ruth Graham døde 14. juni 2007.


== Billy Graham Library ==
31. mai 2007, åpnet Billy Graham Library i Charlotte i Nord-Carolina, et museum like ved stedet der Billy ble født og vokste opp. Graham var til stede, sammen med de tidligere amerikanske presidentene Jimmy Carter, George H.W. Bush og Bill Clinton.


== Priser ==
1983 – Presidental medal of Freedom
1996 – The Congressional Gold Medal den høyeste utmerkelse en sivil amerikaner kan få, sammen med sin kone Ruth. Utdelt under en seremoni i U.S. Capitol Rotunda i Washington, D.C..


== Bibliografi ==


=== Egne utgivelser ===
Graham har skrevet 25 bøker som er oversatt til 38 språk. Mange har vært bestselgere.

1954 – Peace with God. 239 sider.Selam m's Amlach1954 norsk oversettelse: Fred med Gud. 179 sider.
1971 – The Jesus Generation – solgte 200 000 eksemplar de to første ukene.
1975 – Angels; God’s Secret Agents – solgte en million eksemplarer på 90 dager.1978 – Norsk oversettelse: Engler: Guds hemmelige agenter, fjerde norske utgave. (Første norske utgave hadde tittelen: Englene) 175 sider. ISBN 82-503-1045-4
1977 – How to Be Born Again – ble trykket i historiens størst førsteopplag på hele 800 000 eksemplar.Norsk oversettelse: Ny fødsel – nytt liv 202 sider. ISBN 82-503-0367-9
1977 – Calling youth to Christ.Norsk oversettelse: Kristus kaller ISBN 82-503-0314-8
1979 – The holy spirit: Activating God's power in your life. 224 sider.Norsk oversettelse: Den Hellige Ånd 137 sider. ISBN 82-503-0462-4
1983 – Till Armageddon: Trusting God in a suffering world. 219 sider. ISBN 0-340-32644-1
1983 – Approaching Hoofbeats – The Four Horsemen of the Apocalypse – lå flere uker på The New York Times bestselger-liste.1984, norsk oversettelse: Drønn av hovslag: de fire ryttere i Åpenbaringen ISBN 82-510-0374-1
1984 – A Biblical Standard For Evangelists: A commentary on the fifteen Affirmations made by participants at the International Conference for Itinerant Evangelists in Amsterdam, The Netherlands – July 1983 131 sider. ISBN 0-89066-057-3
1989 – Facing death and the life afterNorsk oversettelse: Hjelp og trøst i liv og død – I møte med døden – håp i døden, når en av våre kjære går bort. 267 sider. ISBN 82-520-3154-4
1992 – Storm warningNorsk oversettelse: Stormvarsel, andre opplag i 1993. 276 sider. ISBN 82-7341-236-9
1993 – Min hjelp kommer fra Herren Andaktsbok, andaktene i boken er hentet fra tidligere bøker og artikler av Billy Graham. 352 sider. Utgitt i forbindelse med Billy Grahams 75-årsdag. Andre opplag i 1994. ISBN 82-7341-274-1
1994 – Hope for troubled heartsNorsk oversettelse: Håp for urolige hjerter 206 sider. ISBN 82-7341-355-1
1997 – Just As I Am: the autobiography of Billy Graham. – selvbiografi. Boken fikk en triple crown, fordi den samtidig lå på tre amerikamske bestselger-lister i en uke. Graham reflekterer over sitt liv med mer enn 60 år med kristen tjeneste over hele verden. 760 sider. ISBN 0-06-063387-5Svensk oversettelse: Just som jag är. 570 sider. ISBN 91-7195-179-2
2000 – Frokost med Billy Graham: 120 daglige lesestykker 120 sider. ISBN 82-7388-804-5
2003 – The pastor's guide to effective preaching  159 sider. ISBN 0-8341-2031-3
2006 – The journeyNorsk oversettelse: Livsreisen: en håndbok på veien. 262 sider. ISBN 82-302-0448-9


=== Om Billy Graham ===
1997 – Just As I Am – selvbiografi, fikk en triple crown, fordi den samtidig lå på tre amerikamske best-selger lister i en uke. I boken reflekterer Graham over sitt liv  med mer enn 60 år med kristen tjeneste over hele verden.
2006 – Billy Graham in twilight (om alderdommen, troen og livet) Newsweek, 14. august.
? – Pollock, John Charles: 'The Billy Graham Story: Revised and Updated Edition of To All the Nations


== Referanser ==


== Kilder ==
Østby, David André, 2006. Eldre og mykere Billy Graham. Korsets Seier, 25. august 2006, side 14-15.


== Eksterne lenker ==
Offisielt nettsted 
(en) Billy Graham – kategori av bilder, video eller lyd på Commons 
www.billygraham.org – Billy Graham Library
www.Passageway.org – BGEA internettside for tenåringer
Baptistenes internettportal